İtalya
İtalya, yew dewleta. Cayê xo mıntıqa ra verocê Ewropa dero. Zımey (şımalê) İtalya de İsviçre u Awıstırya; veroc (cenub) de Deryao Sıpê (Deryao Miyanin); rocawan (ğerb) de Fransa; rocvetış (şerq) de Deryao Adriyatik, Arnawutiye u Slowenya estê. Paytextê İtalya Romayo. İtalya ezayê NATOy u Yewiya Ewropaya. Adey Sicilya u Sardinya gırêdayiyê İtalyayê. Dewletê Vatikan u San Marino zerrey İtalya derê.

Tarix 
Tarixê İtalya zaf kıhano. Merkezê İmperatoriya Roma İtalya bi. Wextê İmperatoriya Roma, erdê İtalya zaf gırd bi. İspanya, Portekiz, mıntıqa Balkani, Yunanıstan, Anatoliye, Suriya, Fılıstin, Mısır, Afrika Zımey gırêdayiyê İmperatoriya Roma biy. Feqet Attila Huni Roma kerde xırabe. Wextê esrê 15 de İtalya biya merkezê Ronesans u Reformi. Zaf senatkari İtalya ra veciyay. Verê coy, dıwelê xoyê padişatine (qraline) zaf biy. Feqet serra 1861 de qral Emmanuel II yewiya İtalya vıraşte. Dewleta İtalya Cengê Dınyayê Dıyine kerd vini u İtalya zaf biye xırabe.

Coğrafya

İklim 
İklimê İtalya zaf honıko. Mıntıqa ra zımey İtalya de Koyê Alpi estê. Koyê Alpi zaf serdınê. Labelê veroc de hewa zaf germıno.

Sûki 
Bacarê Gırdi:
 1. Roma. Nıfus: 2,553,873 
 2. Milano. Nıfus: 1,308,311 
 3. Napoli. Nıfus: 1,000,470
 4. Torino. Nıfus: 902,255 
 5. Floransa. Nıfus: 356,000 

Bacarê Roma zaf raver şiya. Banê xeylê berzi u bınayê ki hetê mımarine ra mıkemmel vıraziyayê, tede estê. Roma, bacarê dewiziyo, paytextê borsayo, merkezê iqtısad, siyaset, kultur u sporê İtalyayo. Banê tarixi zafê. Dewleta Vatikani zerrey Roma dera.

Nıfus 
Nıfusê xo 58 milyono. Şarê Fasi, Arnawuti Romeni u aye binan ra zi İtalya de cıwayenê. Dinê İtalya Xrıstiyanina u mezhebê mıletê İtalyani zi Katoliko. Tayê Mısılman u Musewiy zi estê. Zıwano resmi İtalkiyo. Nuskar u wendoğê xo zafê.

İqtisad 
İqtısadê İtalya raver şiyo. Dınya de rêza hewtıne (7.) dero. Şarê İtalya turizm ra debare keno; ayra ki standardê heyati hewlo. Yewiya Ewropa zaf peştia maddiye da cı.

Çımey 
 Sitey resmiyê İtalya

İtalya